rejauldu/bengali-wikipedia huggingface dataset:
মার্কিন সামোয়া (American Samoa; , ; also  or ) মার্কিন যুক্তরাষ্ট্রের একটি অনঙ্গীভূত অঞ্চল যা দক্ষিণ প্রশান্ত মহাসাগরে স্বাধীন সামোয়া রাষ্ট্রের দক্ষিণ-পূর্বে অবস্থিত। অঞ্চলটি  অবস্থানে অবস্থিত। মার্কিন সামোয়া আন্তর্জাতিক তারিখরেখার পূর্বে পড়েছে, অন্যদিকে সামোয়া রেখাটির পশ্চিমে পড়েছে। মার্কিন সামোয়ার স্থলভাগের মোট আয়তন প্রায় ১৯৯ বর্গকিলোমিটার, যা মার্কিন যুক্তরাষ্ট্রের রাজধানী ওয়াশিংটন ডিসি-র চেয়ে সামান্য বেশি। মার্কিন সামোয়া মার্কিন যুক্তরাষ্ট্রের অধীনস্থ সর্বদক্ষিণ অঞ্চল। এটি বিষুবরেখার দক্ষিণে অবস্থিত দুইটি মার্কিন অঞ্চলের একটি (অপরটি হল মানববসতিহীন জার্ভিস দ্বীপ)। টুনা মাছ এখানকার প্রধান অর্থনৈতিক দ্রব্য এবং এটি মূলত মার্কিন যুক্তরাষ্ট্রের বাকি অংশের সাথে বাণিজ্য সম্পাদন করে।  মার্কিন সামোয়া ৫টি মূল দ্বীপ ও ২টি প্রবাল অ্যাটল দ্বীপ নিয়ে গঠিত। এদের মধ্যে বৃহত্তম ও সর্বাধিক জনবহুল দ্বীপটির নাম হল তুতুইলা। এছাড়া মানুআ দ্বীপপুঞ্জ, রোজ প্রবালদ্বীপ ও সোয়েইন্স দ্বীপটিও মার্কিন সামোয়ার অন্তর্ভুক্ত। ভৌগোলিকভাবে সোয়েইন্স দ্বীপ বাদে বাকি সবগুলি দ্বীপ সামোয়ান দ্বীপপুঞ্জের মধ্যে পড়েছে, যে দ্বীপপুঞ্জটি কুক দ্বীপপুঞ্জের পশ্চিমে, তোংগার উত্তরে ও তোকেলাউয়ের প্রায় ৫০০ কিলোমিটার দক্ষিণে অবস্থিত। মার্কিন সামোয়ার পশ্চিমে ওয়ালিস ও ফুটুনা দ্বীপগুলি অবস্থিত। ২০২১ সালের হিসাব অনুযায়ী মার্কিন সামোয়াতে প্রায় ৪৬ হাজারের কিছু বেশি লোকের বাস। এখানকার সিংহভাগ অধিবাসী দ্বিভাষী; তারা মার্কিন ইংরেজি ও সামোয়া উভয় ভাষায় অনর্গল কথা বলতে পারে।  ১৯৮৩ সাল থেকে মার্কিন সামোয়া প্রশান্ত মহাসাগরীয় সম্প্রদায়ের সদস্য। অন্য যেকোনও মার্কিন অঙ্গরাজ্য বা অঞ্চলের তুলনায় মার্কিন সামোয়াতে সেনাবাহিনীতে যোগদানের হার সবচেয়ে বেশি। ২০১৪ সালের তথ্য অনুযায় মার্কিন সেনাবাহিনীতে কর্মে নিয়োগদান প্রশাসনের ৮৮৫টি কেন্দ্রের মধ্যে মার্কিন সামোয়ার পাগো পাগো নিয়োগদান কেন্দ্রটি শীর্ষস্থানে ছিল। তবে উচ্চসংখ্যায় সামরিক সেবাদানকারী ব্যক্তি নিয়োগের পরেও মার্কিন সামোয়ার অধিবাসীদেরকে এখনও মার্কিন নির্বাচনে ভোটদানের অধিকার প্রদান করা হয়নি, এমনকি তাদেরকে মার্কিন নাগরিক হিসেবেও মর্যাদা দেওয়া হয় না। মার্কিন সামোয়ার অধিবাসীরা জন্মসূত্রে জাতীয়তার দিকে থেকে মার্কিন ব্যক্তি হলেও তাদের কোনও মার্কিন নাগরিকত্ব নেই।  তথ্যসূত্র  বিষয়শ্রেণী:মার্কিন সামোয়া বিষয়শ্রেণী:পলিনেশিয়ার ভূগোল বিষয়শ্রেণী:দ্বীপরাষ্ট্র বিষয়শ্রেণী:ইংরেজি ভাষী দেশ ও অঞ্চল বিষয়শ্রেণী:মার্কিন যুক্তরাষ্ট্রের দ্বীপ এলাকা বিষয়শ্রেণী:১৮৯৯-এ প্রতিষ্ঠিত রাষ্ট্র ও অঞ্চল বিষয়শ্রেণী:উন্নয়নশীল ক্ষুদ্র দ্বীপরাষ্ট্র বিষয়শ্রেণী:১৮৯৯-এ ওশেনিয়াতে প্রতিষ্ঠা বিষয়শ্রেণী:মার্কিন যুক্তরাষ্ট্রের দ্বীপপুঞ্জ বিষয়শ্রেণী:দ্বীপ রাষ্ট্র বিষয়শ্রেণী:ছোট দ্বীপ উন্নয়নশীল রাষ্ট্র
ন্যাশনাল লিগাল এইড সার্ভিসেস অর্গানাইজেশন (   ) আইন, বিচার ও সংসদ বিষয়ক মন্ত্রকের অধীনে বাংলাদেশ সরকারের একটি বিধিবদ্ধ সংস্থা যা দরিদ্র বাংলাদেশীদের আইনি সহায়তা দেওয়ার জন্য দায়বদ্ধ। সিনিয়র জেলা জজ মোঃ সাইফুল ইসলাম সংগঠনের বর্তমান পরিচালক।   ইতিহাস  বাংলাদেশ সরকারের আইন সহায়তা কর্মসূচী বাস্তবায়নের নিমিত্তে আইন, বিচার ও সংসদ বিষয়ক মন্ত্রণালয় কর্তৃক ইতোপূর্বে ১৯৯৪ ও ১৯৯৭ সালে দুইবার রেজুলেশন করা হলেও লিগ্যাল এইড ব্যবস্থার প্রাতিষ্ঠানিকীকরণ না হওয়ায় সে সময়কার আইন সহায়তা কর্মসূচি ব্যর্থ হয়। এ কারণে ২০০০ সালে আইনগত সহায়তা প্রদান আইন পাশ হওয়ার পরপরই সরকার একটি প্রজ্ঞাপন জারি করে। সংবিধিবদ্ধ সংস্থা হিসেবে জাতীয় আইনগত সহায়তা প্রদান সংস্থা প্রতিষ্ঠা করে। সমগ্র বাংলাদেশে সরকারি আইন সহায়তা কার্যক্রম বাস্তবায়নের দায়িত্ব এ সংস্থার উপর ন্যস্ত থাকলেও প্রয়ােজনীয় প্রাতিষ্ঠানিক অবকাঠামাের অভাবে ২০০৯ সালের পূর্ব পর্যন্ত সরকারি আইন সহায়তা কর্মসূচীর উল্লেখযােগ্য কোনাে অগ্রগতি হয়নি। ২০০৯ সালে জাতীয় আইনগত সহায়তা প্রদান সংস্থাকে একটি সক্ষম ও কার্যকর প্রতিষ্ঠান হিসেবে গড়ে তােলার প্রথম উদ্যোগ গ্রহণ করা হয়। এ সময় সংস্থার জনবল কাঠামাে পুন:বিন্যাস করে প্রয়ােজনীয় সংখ্যক কর্মকর্তা- কর্মচারী নিয়ােগ প্রদান করা হয়। প্রথমবারের মতাে সংস্থায় পূর্ণকালীন পরিচালক নিয়ােগ করা হয়। সংস্থার অফিসসহ অন্যান্য ভৌত অবকাঠামাে সৃষ্টি করা হয়। সংস্থার অধীনে দেশের ৬৪টি জেলায় জেলা ও দায়রা জজের নেতৃত্বে জেলা লিগ্যাল এইড কমিটি গঠন করা হয়েছে। প্রত্যেক জেলা জজ আদালত ভবনে একটি লিগ্যাল এইড অফিস স্থাপন করা হয়। জেলা লিগ্যাল এইড কমিটিকে পুনর্গঠনের পাশাপাশি সারাদেশের উপজেলা ও ইউনিয়ন পর্যায়ে লিগ্যাল এইড কমিটি গঠন করা হয়। সুপ্রীম কোর্টে লিগ্যাল এইড কার্যক্রমকে ঢেলে সাজানাে হয়। লিগ্যাল এইড বিষয়ক আইন, নীতিমালা ও প্রবিধানমালা সংশােধন করা হয়। দরিদ্র জনগণকে আইনগত পরামর্শসহ তথ্য সেবা প্রদানের লক্ষ্যে হটলাইন সার্ভিস চালুর পাশাপাশি সংস্থার সেবাধর্মী কার্যক্রমকে ডিজিটাইলাইজ করার জন্য ওয়েবসাইট তৈরী করা হয়েছে। এছাড়া আইন সহায়তা বিষয়ে জনসচেতনতা বৃদ্ধির লক্ষ্যে রেডিও, টেলিভিশনে টিভিসি সম্প্রচার শুরু করা হয়েছে।  কার্যক্রম আইনগত সহায়তা প্রদান আইন, ২০০০ এর আওতায় বাংলাদেশ সরকারের আইনগত সহায়তা কার্যক্রম পরিচালিত হয়।  বাংলাদেশের প্রত্যেক জেলা ও দায়রা জজ আদালতে একটি করে লিগ্যাল এইড অফিস রয়েছে। এসব অফিসে দরিদ্র জনগোষ্ঠী বিনামূল্যে আইনগত সহায়তা চাইতে পারে। এছাড়া প্রত্যেক উপজেলা ও ইউনিয়ন পর্যায়ে লিগ্যাল এইড কমিটি রয়েছে।  তথ্যসূত্র   বহিঃসংযোগ  বিষয়শ্রেণী:বাংলাদেশ সরকারের অধিদপ্তর বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:২০০১-এ বাংলাদেশে প্রতিষ্ঠিত বিষয়শ্রেণী:২০০১-এ প্রতিষ্ঠিত সরকারি সংস্থা
চৌদ্দশত ইউনিয়ন বাংলাদেশের ঢাকা বিভাগের কিশোরগঞ্জ জেলার সদর উপজেলার একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা  ওয়ার্ড ভিত্তিক গ্রামের সংখ্যাঃ ৩৬ টি। চৌদ্দশত পশ্চিমপাড়া, চৌদ্দশত উত্তরপাড়া, জালিয়াপাড়া, বৃন্দাগড়, সুলতান পুর, পাড়াপ্রমানন্দ, ধলিয়াচর, পাগলাকান্দা, জিনারাই, বাকলারচর, শেরপুর, ধিরুয়াইল কান্দা, বড়খালেরপাড়,জশিয়াইল, নোহার, দরবারপুর, মধুরদিয়া, মাটিকাটা, বাটাইল, টুটিয়ারচর, নান্দলা, চুপিনগর, পয়ত্রিশকাহন, টিকুয়াইল, লওনা, জালুয়াপাড়া, গোবিন্দপুর, নেহারদিয়া, দপ্তরিকান্দা, কাজিরগাঁও, বঠখিলা, পনকলিমা, মতলবপুর, চারুয়াকান্দি, বগাডুবী, খালেরপাড়।   আয়তন ও জনসংখ্যা  ইউনিয়নের আয়তন ২৩ বর্গ কি.মি.। জনসংখ্যা ৪০৮৭৩ জন।   শিক্ষা  শিক্ষার হার: ৬৬%  শিক্ষা প্রতিষ্ঠান   সরকারী প্রাঃ বিদ্যালয়:৮ টি  উচ্চ বিদ্যালয়: ৪ টি  নিম্ন মাধ্যমিক বিদ্যালয়: * টি  মাদ্রাসার সংখ্যা: ৪ টি   দর্শনীয় স্থান    রওয়ার বিল  সুলতানপুর বিস্তৃত ফসলি জমি   বাকলারচর প্রাকৃতিক দৃশ্য   উল্লেখযোগ্য ব্যক্তিত্ব    আবু আহমদ ফজলুল করিম, (১৯২৮–২৯ এপ্রিল ১৯৮৭) চিকিৎসক, ভাষা সৈনিক, মন্ত্রী ও সংসদ সদস্য ছিলেন।  জনপ্রতিনিধি চেয়ারম্যাননির্ধারিত মেয়াদকালপাঁচ বছর (২০২১-২০২৬)ওয়ার্ড নংওয়ার্ড সদস্যসংরক্ষিত সদস্য০১০২০৩০৪০৫০৬০৭০৮০৯উৎস:প্রাতিষ্ঠানিক ওয়েবসাইট +প্রাক্তন চেয়ারম্যানগণের তালিকাক্রমিক নংচেয়ারম্যানগণের  নামমেয়াদকাল০১আঃ আহাদ ভূইয়া১৪ এপ্রিল ১৯২১ - ১৪ মে ১৯৫৫০২মোঃ বজলুর রহমান (তোতা মিয়া)১ মে ১৯৫৫ - ১৭ আগস্ট ১৯৬৫০৩মোঃ সামছুদ্দিন আহমেদ১৮ আগস্ট ১৯৬৫ - ২২ ফেব্রুয়ারি ১৯৭৭০৪মোঃ শহর আলী২৩ ফেব্রুয়ারি ১৯৭৭ - ২৯ আগস্ট ১৯৮৮০৫আবুল কালাম আজাদ৩০ আগস্ট ১৯৮৮ - ১৯ এপ্রিল ১৯৯২০৬এবি ছিদ্দিক খোকা২০ এপ্রিল ১৯৯২ - ৩১ জুলাই ২০১১০৭মো: আ: করিম৩১ জুলাই ২০১১ - ১ আগস্ট ২০১৬০৮এবি ছিদ্দিক খোকা   আরও দেখুন    কিশোরগঞ্জ জেলা  ঢাকা বিভাগ   তথ্যসূত্র   বিষয়শ্রেণী:কিশোরগঞ্জ সদর উপজেলার ইউনিয়ন
থাম্ব|নারকেলের খোসা স্তন ইস্ত্রিকরণ, যা স্তন চ্যাপ্টাকরণ, নামেও পরিচিত, একজন বয়ঃসন্ধিকালীন মেয়ের স্তন নিষ্পেষণ করে ও ম্যাসেজ করে, শক্ত বা উত্তপ্ত বস্তু ব্যবহার করে তাদের বিকাশ বন্ধ বা অদৃশ্য করার চেষ্টা করা।   অনুশীলনটি সাধারণত শিকারের একজন ঘনিষ্ঠ মহিলা ব্যক্তি দ্বারা সঞ্চালিত হয়, যা ঐতিহ্যগতভাবে একজন মা, দাদী, খালা বা মহিলা অভিভাবক দ্বারা পরিপূর্ণ হয় যারা বলবে যে তিনি মেয়েটিকে যৌন হয়রানি এবং ধর্ষণ থেকে রক্ষা করার চেষ্টা করছেন,  প্রাথমিক গর্ভধারণ রোধ করতে যা পারিবারিক নামকে কলঙ্কিত করবে,  এইচআইভি/এইডস -এর মতো যৌন সংক্রমণের বিস্তার রোধ করবে,  অথবা মেয়েকে বাল্যবিবাহে বাধ্য করার পরিবর্তে শিক্ষা গ্রহণের অনুমতি দেবে।    এটি বেশিরভাগ ক্যামেরুনের কিছু অংশে চর্চা করা হয়, যেখানে ছেলেরা এবং পুরুষরা মনে করতে পারে যে মেয়েদের স্তন বড় হতে শুরু করেছে তারা যৌনতার জন্য প্রস্তুত।  প্রমাণ থেকে জানা যায় যে এটি ক্যামেরুনীয় অভিবাসীদের মধ্যে ছড়িয়ে পড়েছে, উদাহরণস্বরূপ ব্রিটেনে,  যেখানে আইন এটিকে শিশু নির্যাতন হিসাবে সংজ্ঞায়িত করে।   স্তন ইস্ত্রি করার জন্য সবচেয়ে বহুল ব্যবহৃত সরঞ্জাম হল একটি কাঠের হামানদিস্তা যা সাধারণত কন্দের মস্তক নিষ্পেষণে ব্যবহৃত হয়। ব্যবহৃত অন্যান্য সরঞ্জামগুলির মধ্যে রয়েছে পাতা,  কলা, নারকেলের খোসা,  পিষণ পাথর, মই, চেপ্টা চামচ,  এবং কয়লার উপর গরম করা হাতুড়ি।  ইস্ত্রি করার অনুশীলনটি সাধারণত সন্ধ্যা বা ভোরের দিকে একটি ব্যক্তিগত এলাকায় যেমন পরিবারের রান্নাঘরে সঞ্চালিত হয় যাতে অন্যরা শিকারকে দেখতে বা প্রক্রিয়া সম্পর্কে সচেতন হতে না পারে, বিশেষ করে পিতা বা অন্যান্য পুরুষ ব্যক্তি।  ম্যাসেজ প্রক্রিয়াটি এক সপ্তাহ থেকে কয়েক মাসের মধ্যে যে কোনও জায়গায় ঘটতে পারে, শিকারের প্রত্যাখ্যান এবং স্তনের প্রতিরোধের উপর নির্ভর করে; যে ক্ষেত্রে স্তনগুলি ধারাবাহিকভাবে প্রসারিত হতে দেখা যায়, এই সপ্তাহ বা মাসগুলির জন্য দিনে একাধিকবার ইস্ত্রি করার অনুশীলন হতে পারে।   তথ্যসূত্র    বহিঃসংযোগ    UK BBC, 2019-এ স্তন ইস্ত্রি করা বিষয়শ্রেণী:আফ্রিকায় নারী অধিকার বিষয়শ্রেণী:আফ্রিকায় নারীর প্রতি সহিংসতা বিষয়শ্রেণী:শিশু অধিকার বিষয়শ্রেণী:ক্যামেরুনের সংস্কৃতি বিষয়শ্রেণী:স্তন বিষয়শ্রেণী:শরীর পরিমার্জন বিষয়শ্রেণী:দুর্ব্যবহার বিষয়শ্রেণী:অপর্যালোচিত অনুবাদসহ পাতা
বিরোধীদলীয় নেতা (উর্দু : قائد حزب اختلاف), হলেন জনগণের দ্বারা নির্বাচিত রাজনীতিবিদ যিনি আইন অনুসারে পাকিস্তানের আনুষ্ঠানিক বিরোধীদলীয় নেতা। বিরোধীদলীয় নেতা হলেন জাতীয় পরিষদের বৃহত্তম রাজনৈতিক দলের নেতা যা সরকারে নেই। এটি সাধারণত জাতীয় পরিষদের দ্বিতীয় বৃহত্তম রাজনৈতিক দলের নেতা।  তাকে সাধারণত বিকল্প প্রধানমন্ত্রী হিসেবে দেখা হয়। সিনেটেও বিরোধীদলীয় একজন নেতা রয়েছেন, যিনি পাকিস্তানের সিনেটের বিরোধী সদস্যদের দ্বারা আলাদাভাবে নির্বাচিত/মনোনীত হন।   তালিকা   পাকিস্তানের ১৯৭৩ সালের সংবিধানের আগে এবং অনুযায়ী বিরোধী দলের নেতাদের একটি তালিকা;  বিরোধী দলের নেতাপ্রতিকৃতিমেয়াদ শুরু মেয়াদ শেষরাজনৈতিক সম্পৃক্ততা  রাজনৈতিক মতাদর্শকফাতেমা জিন্নাহ75px১ জানুয়ারি ১৯৬০৯ জুলাই ১৯৬৭স্বতন্ত্রপাকিস্তানি জাতীয়তাবাদখনুরুল আমিন ৯ জুলাই ১৯৬৭৭ ডিসেম্বর ১৯৭০পাকিস্তান মুসলিম লীগপাকিস্তানি জাতীয়তাবাদ১আবদুল ওয়ালী খান75x75পিক্সেল১৪ এপ্রিল ১৯৭২১৭ আগস্ট ১৯৭৫ন্যাশনাল আওয়ামী পার্টিগণতান্ত্রিক সমাজতন্ত্র২শেরবাজ খান মাযারী১৭ আগস্ট ১৯৭৫৫ জুলাই ১৯৭৭পাকিস্তান জাতীয় জোটইসলামবাদ৩ফখর ইমাম83x83পিক্সেল২৪ মার্চ ১৯৮৫২৯ মে ১৯৮৮পাকিস্তান মুসলিম লীগজাতীয় রক্ষণশীলতা(১)খান আব্দুল ওয়ালী খান75x75পিক্সেল২ ডিসেম্বর ১৯৮৮৬ আগস্ট ১৯৯০আওয়ামী ন্যাশনাল পার্টিগণতান্ত্রিক সমাজতন্ত্র৪বেনজির ভুট্টো96x96পিক্সেল৬ নভেম্বর ১৯৯০১৮ জুলাই ১৯৯৩পাকিস্তান পিপলস পার্টিগণতান্ত্রিক সমাজতন্ত্র৫নওয়াজ শরীফ96x96পিক্সেল১৯ অক্টোবর ১৯৯৩৫ নভেম্বর ১৯৯৬পাকিস্তান মুসলিম লীগ (এন)পাকিস্তানি রক্ষণশীলতা(৪)বেনজির ভুট্টো96x96পিক্সেল১৭ ফেব্রুয়ারি ১৯৯৭১২ অক্টোবর ১৯৯৯পাকিস্তান পিপলস পার্টিগণতান্ত্রিক সমাজতন্ত্র৬ফজলুর রহমান104x104পিক্সেল২৫ মার্চ ২০০৪১৫ নভেম্বর ২০০৭মুত্তাহিদা মজলিস-ই-আমালধর্মীয় রক্ষণশীলতা৭চৌধুরী পারভেজ এলাহী98x98পিক্সেল১০ এপ্রিল ২০০৮১৬ সেপ্টেম্বর ২০০৮পাকিস্তান মুসলিম লীগ (কিউ)রক্ষণশীলতা৮নিছার আলী খান ১৭ সেপ্টেম্বর ২০০৮৭ জুন ২০১৩পাকিস্তান মুসলিম লীগ (এন)পাকিস্তানি রক্ষণশীলতা৯সৈয়দ খুরশীদ আহমেদ শাহ77x77পিক্সেল৭ জুন ২০১৩৩১ মে ২০১৮পাকিস্তান পিপলস পার্টিগণতান্ত্রিক সমাজতন্ত্র১০শেহবাজ শরীফ104x104পিক্সেল২০ আগস্ট ২০১৮১০ এপ্রিল ২০২২পাকিস্তান মুসলিম লীগ (এন)পাকিস্তানি রক্ষণশীলতা১১রাজা রিয়াজ আহমদ খান২০ মে ২০২২শায়িত্বপাকিস্তান তেহরিক-ই-ইনসাফকল্যাণবাদ   আরও দেখুন    পাকিস্তানের জাতীয় পরিষদ  পাকিস্তান সরকার  পাকিস্তানের রাজনীতি  পাকিস্তান প্রাদেশিক পরিষদ  বিষয়শ্রেণী:পাকিস্তানের রাজনীতি বিষয়শ্রেণী:বিরোধীদলীয় নেতা (পাকিস্তান) বিষয়শ্রেণী:বিরোধীদলীয় নেতা
মালাকার একটি বাঙালি হিন্দু জাতি এবং পদবী, যা পশ্চিমবঙ্গ এবং বাংলাদেশ সহ আসাম, ঝাড়খণ্ড ও ত্রিপুরার বাঙালিরা ব্যবহার করেন। মালাকাররা ঐতিহ্যগতভাবে মালা প্রস্তুতকারক হিসেবে পরিচিত। এরা বঙ্গীয় ‘নবশাখ’ নামক চৌদ্দটি জাতির অন্যতম একটি।   উৎপত্তি  মালাকাররা ঢাকা সহ বঙ্গের অন্যান্য ছোট শহরগুলোতে বসবাস করতেন। 'মালাকার' শব্দটির উৎপত্তি সংস্কৃত ভাষা থেকে হয়েছে। এটি ‘মালা’ ও ‘আকর’ শব্দদ্বয়ের সন্ধি, যার অর্থ মালা প্রস্তুতকারী ব্যক্তি, অর্থাৎ একজন মালাকার।   উল্লেখযোগ্য ব্যক্তিবর্গ  বিজয় মালাকার, ভারতীয় রাজনীতিবিদ সঞ্জয় মালাকার (জন্ম ১৯৮৯), আমেরিকান গায়ক শ্রাবন্তী মালাকার (জন্ম ১৯৮৭), ভারতীয় অভিনেত্রী   তথ্যসূত্র   বিষয়শ্রেণী:বাংলা ভাষার উপাধি বিষয়শ্রেণী:হিন্দুদের উপাধি
ফিলিস আজিম একজন পাকিস্তানি রাজনীতিবিদ, যিনি জুন ২০১৩ থেকে মে ২০১৮ পর্যন্ত পাকিস্তানের জাতীয় পরিষদের সদস্য ছিলেন।   শিক্ষা ও ব্যক্তিগত জীবন  ফিলিস আজিম রাষ্ট্রবিজ্ঞানে স্নাতকোত্তর ডিগ্রি অর্জন করেছেন। তার স্বামী নেলসন আজিম।   রাজনৈতিক জীবন  ফিলিস আজিম ২০১৩ সালের পাকিস্তানি সাধারণ নির্বাচনে পাকিস্তান মুসলিম লীগ (নওয়াজ) এর প্রার্থী হিসেবে পাঞ্জাবের নারীদের জন্য সংরক্ষিত আসনে জাতীয় পরিষদে নির্বাচিত হন।   তথ্যসূত্র   বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পাঞ্জাবি নারী বিষয়শ্রেণী:পাঞ্জাব, পাকিস্তানের রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান মুসলিম লীগের (এন) রাজনীতিবিদ বিষয়শ্রেণী:জীবিত ব্যক্তি
Template layout     {{Article importance  |project    = <!-- required -->  |template   =     -or-        <!-- required, either term can be used -->  |banner     =   |task_force = <!-- all fields are required if setting taskforce -->   |tf_link   =    |parent    =    |tf_name   =   |title_size =  |title_style=   |nocat      =  }}   Usage   project - sets the link to the project  template or banner - sets the link to the project banner template. Sometimes the banner template is a shared template that is different than the project or uses a different name. Either |template= or |banner= can be used in this field.  task_force - A "yes" in this field changes the wording and link structure to reflect a task force associated with the quality ratings.  tf_link - the name of the task force, use the name of the task force as defined in its wikilink - E.G. Wikipedia:WikiProject Foo/Bar task force.  parent - the name of the parent WikiProject, use the name of the project as defined in its wikilink - E.G. Wikipedia:WikiProject Foo/Bar task force.  tf_name - the name of the Taskforce, use the name of the task force as defined in its wikilink - E.G. Wikipedia:WikiProject Foo/Bar task force.  title_size - This field allows changing of the font size in the title box of the template. The default is 12 pt.  title_style - This field allows changes to the box style. Use standard CSS format, separated by a semi-colon (;).  nocat - A "yes" in this field enables category suppression. Used when in situations where automatic categorization is not desired, such as here where the template is being shown in an example. Please see this essay for further explanation.   Basic example  {{Article importance  |project    = Food and drink  |banner     = Food and drink  |nocat      = yes }}  will generate:   Taskforce example  {{Article importance  |project    = Food and drink  |banner     = Food and drink  |task_force = yes   |tf_link   = Herbs and Spices task force   |parent    = Food and drink   |tf_name   = Herbs and Spices  |nocat      = yes }}  will generate:  See also
থাম্ব|আত্তিয়া এনায়েতুল্লাহ আত্তিয়া এনায়েতুল্লাহ একজন পাকিস্তানি রাজনীতিবিদ ও নারী সাংসদ। তিনি ১৯৮৫ থেকে ২০১৩ সাল পর্যন্ত পাকিস্তান জাতীয় পরিষদের সদস্য ছিলেন।  তিনি বোস্টন বিশ্ববিদ্যালয় থেকে সমাজতত্ত্ব বিষয়ে স্নাতকোত্তর ডিগ্রি অর্জন করেন এবং পাঞ্জাব বিশ্ববিদ্যালয়ে পিএইচডি করেছিলেন।  এনায়েতুল্লাহ ১৯৮০ এর দশকের গোড়ার দিকে পাকিস্তানের রাষ্ট্রপতি মুহাম্মদ জিয়া-উল-হকের জনকল্যাণ বিষয়ক উপদেষ্টার দায়িত্ব পালন করেছিলেন।  তিনি ১৯৮৫ সালে পাকিস্তানের সাধারণ নির্বাচনে পাঞ্জাব থেকে নারীদের জন্য সংরক্ষিত আসনে পাকিস্তানের জাতীয় পরিষদের সদস্য নির্বাচিত হয়েছিলেন এবং প্রধানমন্ত্রী মুহাম্মদ খান জুনেঞ্জোর ফেডারেল ক্যাবিনেটে জনকল্যাণ প্রতিমন্ত্রী হিসাবে দায়িত্ব পালন করেছিলেন।  ১৯৮৮ সালে পাকিস্তানের সাধারণ নির্বাচনে পাঞ্জাব থেকে নারীদের জন্য সংরক্ষিত আসনে তিনি আবার পাকিস্তানের জাতীয় পরিষদের সদস্য নির্বাচিত হন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:জীবিত ব্যক্তি বিষয়শ্রেণী:পাকিস্তান মুসলিম লিগের (কিউ) এমএনএ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পাকিস্তান জাতীয় পরিষদ সদস্য ১৯৮৫-১৯৮৮ বিষয়শ্রেণী:পাকিস্তান জাতীয় পরিষদ সদস্য ১৯৮৮-১৯৯০ বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান মুসলিম লীগ (কিউ) এমএনএ
পার্শ্বডাঙ্গা ইউনিয়ন বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত একটি ইউনিয়ন। চাটমোহর উপজেলা সদর হতে ১৪ কিলোমিটার পূর্ব দক্ষিণ দিকে পার্শ্বডাঙ্গা ইউনিয়নের অবস্থান। এই ইউনিয়নের উত্তরে চাটমোহর উপজেলার গুনাইগাছা মথুরাপুর ইউনিয়ন পূর্বে ফরিদপুর উপজেলার হাদল ইউনিয়ন, দক্ষিণে চাটমোহর উপজেলার ফৈলজানা ইউনিয়ন এবং পশ্চিমে চাটমোহর উপজেলার মূলগ্রাম ইউনিয়ন অবস্থিত।   আয়তন জনসংখ্যা ও গ্রাম  গ্রামের সংখ্যা: ২৫টি মৌজার সংখ্যা: ২২টি মোট জনসংখ্যা: প্রায় ২৪,১৬৮ জন। গ্রামের নাম:  পার্শ্বডাঙ্গা  বনগ্রাম  আড়িংগাইল  সজনাই  আলম নগর  মহেলা  গুয়াখড়া  রাউৎকান্দি  মল্লিকবাইন  চটরা  শুকুরভাঙ্গা  বোয়ালিয়া  টঙ্গরজানি  বারকোনা  চরপাড়া  বালুদিয়ার  শ্রীদাসখালী  প্রভাকরপাড়া  মল্লিকপুর  ওলিপুর  জামালপুড়  কৃষ্ণপুর  অর্জুনপুর   শিক্ষা  সাক্ষরতার হার: ৮০%। শিক্ষা প্রতিষ্ঠান: সরকারী প্রাথমিক বিদ্যালয়: ০৮টি বে-সরকারী প্রাথমিক বিদ্যালয়: ০৬টি মাধ্যমিক বিদ্যালয়: ০২টি। মাধ্যমিক বিদ্যালয়: ১.পার্শ্বডাঙ্গা ইউনিয়ন মাধ্যমিক বিদ্যালয়,পার্শ্বডাঙ্গা ২.মহেলা মাধ্যমিক বিদ্যালয় মাধ্যমিক এবং উচ্চ মাধ্যমিক বিদ্যালয়: পার্শ্বডাঙ্গা ইউনিয়ন টেকনিক্যাল এন্ড বিজনেস ম্যানেজমেন্ট কলেজ আড়িংগাইল টেকনিক্যাল এন্ড বিজনেস ম্যানেজমেন্ট ইন্সটিটিউট   জনপ্রতিনিধি  বর্তমান চেয়ারম্যান: আলহাজ্ব মোঃ আজাহার আলী। প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালহাজী আমিন উদ্দিন প্রামানিক ১৯৬৩-১৯৬৮আব্দুল গফুর সরকার১৯৬৮-১৯৭৩মহসিন আলী সরকার১৯৭৩-১৯৭৮সামছুদ্দিন ওয়ারেছী১৯৭৮-১৯৮৩আব্দুল গফুর সরকার১৯৮৩-১৯৮৮মোঃ শের মাহমুদ মিয়া১৯৮৮-১৯৯৩আব্দুল গফুর সরকার১৯৯৩-১৯৯৫আজাহার আলী১৯৯৫-১৯৯৮মোঃ আতাউর রহমান (তোতা)১৯৯৮-২০০৩মোঃ বোরহান উদ্দিন সরকার২০০৩-২০১১   আরও দেখুন   পাবনা জেলা  চাটমোহর উপজেলা   রেলওয়ে স্টেশন  গুয়াখড়া রেলওয়ে স্টেশন    তথ্যসূত্র    বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:চাটমোহর উপজেলার ইউনিয়ন
মুরইছড়া ইকোপার্ক বাংলাদেশের মৌলভীবাজার জেলায় অবস্থিত কুলাউড়া উপজেলার কর্মধা ইউনিয়নে অবস্থিত একটি ইকোপার্ক। এই ইকোপার্কটি কয়েকটি ছোট ছোট টিলা নিয়ে গড়ে তোলা হয়েছে। ইকোপার্কটিতে রয়েছে ঘন গাছ-গাছালি ও জীববৈচিত্রের সমাহার।   মুরইছড়া ঝর্ণা ও মুরইছড়া নদীর নামেই ওই এলাকার নামকরণ হয় মুরইছড়া। পর্যটন বিকাশে এই মুরইছড়া ঝর্ণাকে কেন্দ্র করে সরকার ২০০১ সালে মুরইছড়া ইকো পার্ক প্রকল্পের ভিত্তি প্রস্থর স্থাপন করলেও আজও আলোর মুখ দেখে নি এই ইকোপার্ক টি।  অবস্থান ও আয়তন  কুলাউড়া রেঞ্জের কর্মধা ইউনিয়নের মুরইছড়া বিটের পৃথিমপাশা একোয়ার্ড ফরেস্টের লুথিটিলার পাদদেশে মুরইছড়া জলপ্রপাতকে ঘিরে ইকো পার্কটি অবস্থিত। কুলাউড়া উপজেলা সদর হতে রবির বাজার, বুধপাশা স্কুল বাজার, মুরইছড়া বাজার হয়ে মুরইছড়া ইকো পার্কে যাওয়া যায়। সিলেট থেকে মুরইছড়া ইকো পার্কের দূরত্ব ৮৫ কিলোমিটার। অন্যদিকে মৌলভীবাজার থেকে এর দূরত্ব ৫৭ কিলোমিটার।  পার্টির আয়তন ৮৩০ একর। এখানে লুথিশংখ নামে একটি জলপ্রপাত রয়েছে। এ জলপ্রপাতকে ঘিরেই ইকো পার্কটি গড়ে উঠছে। ইকো পার্কের উত্তরে পৃথিমপাশা একোয়ার্ড ফরেস্ট, দক্ষিণে ভারত, পূর্বে একোয়ার্ড ফরেস্টের বাঁশমহাল এবং পশ্চিমে মুরইছড়া চা বাগান অবস্থিত। মুরইছড়া ইকো পার্কের আশপাশে গারোদের বসবাস।   ইতিহাস  ২০০১ সালের ১৫ এপ্রিল এক আড়ম্বরপূর্ণ অনুষ্ঠানের মধ্য দিয়ে ইকো পার্ক বাস্তবায়ন প্রকল্পের ভিত্তিপ্রস্তর স্থাপন করেন তৎকালীন পরিবেশ ও বন মন্ত্রী সৈয়দা সাজেদা চৌধুরী। প্রকল্পের প্রাক্কলিত ব্যয় ধরা হয় পাঁচ কোটি দুই লাখ ৩২ হাজার টাকা। সরকারের নিজস্ব তহবিলের অর্থায়নে ইকো পার্ক স্থাপন প্রকল্পের অধীনে এর কার্যক্রম শুরু হয়। ভিত্তিপ্রস্তর স্থাপন হলেও স্থানীয় আদিবাসীদের প্রতিবাদ-আন্দোলনের মুখে এর কাজ বন্ধ করে দেওয়া হয়। এখন পর্যন্ত প্রকল্পের কাজ এগোয়নি।   জীববৈচিত্র  মুরইছড়া ইকো পার্কে বিভিন্ন ধরনের চিরসবুজ ও পত্রঝরা বৃক্ষ রয়েছে। রামডালা, আউয়াল, রাতা, তুন, কড়ই, হরীতকী, বহেড়া, আমলকী, জারুল, চিকরাশি, মুলিবাঁশ এর মধ্যে অন্যতম। মুরইছড়া ইকো পার্কে বিচরণকারী বন্য প্রাণীদের মধ্যে রয়েছে শিয়াল, বেজি, বন্য শূকর, কাঠবিড়ালী, বন বিড়াল, হরিণ, চিতাবাঘ, হাতি, শিয়াল, বন মোরগ, শকুন, হরিয়াল, ঘুঘু, হুতুমপেঁচা, কাঠঠোকরা, পাহাড়ি ময়না, বাবুই, গুইসাপ, গোখরা, সজারু, হনুমান, বানর প্রভৃতি।   তথ্যসূত্র   বিষয়শ্রেণী:বাংলাদেশের ইকোপার্ক বিষয়শ্রেণী:মৌলভীবাজারের দর্শনীয় স্থান বিষয়শ্রেণী:বাংলাদেশের বন বিষয়শ্রেণী:বাংলাদেশের সংরক্ষিত এলাকা বিষয়শ্রেণী:বাংলাদেশের উদ্যান
অমিতাভ দত্ত একজন ভারতীয় বিজ্ঞানী। তিনি উচ্চ শক্তি পদার্থবিজ্ঞানে বিশেষত প্রত্যক্ষ (কণা উৎপাদন) এবং অপ্রত্যক্ষ (লুপ ইফেক্ট) বিষয়ে পদার্থবিজ্ঞানের নতুন ক্ষেত্রে কাজ করছেন।   কর্মজীবন  তিনি ১৯৬৯ সালে কলকাতা বিশ্ববিদ্যালয় এর অধীনে স্কটিশ চার্চ কলেজ থেকে বিজ্ঞানে স্নাতক এবং ১৯৭১ এবং ১৯৭৭ সালে বিশ্বভারতী থেকে পদার্থবিজ্ঞানে এমএসসি এবং পিএইচডি ডিগ্রি অর্জন করেন। ১৯৮১ সালে তিনি যাদবপুর বিশ্ববিদ্যালয়-এ লেকচারার হিসাবে যোগদান করেন এবং পরবর্তীকালে ১৯৯৯ সালে সেখানেই অধ্যাপক হিসাবে তাঁর পদোন্নতি ঘটে। ২০০৮ সালে তিনি কলকাতার ইন্ডিয়ান ইন্সটিটিউট অফ সায়েন্স এডুকেশন অ্যান্ড রিসার্চ-এ অধ্যাপক হিসাবে যোগদান করেন। ফের্মিল্যাব, সিইআরএন এবং ভারতের বিভিন্ন গবেষণা ইনস্টিটিউটে তিনি পরিদর্শনের দায়িত্বেও ছিলেন।    গবেষণা  সিইআরএন-এর লার্জ ইলেক্ট্রন পজিট্রন (এলইপি) কোলিডার এবং ফের্মিল্যাবের তেভাত্রন কোলিডার থেকে প্রাপ্ত ডেটা ব্যবহার করে ভর এবং গেজ বোসন, বহিরাগত ফের্মিয়ন এবং সুপারসিম্যাট্রিক কণার কাপলিংয়ের ক্ষেত্রে নতুন বন্ধন নিস্পন্ন করেছিলেন।   সম্মান ও পুরস্কার  অমিতাভ দত্ত ইন্ডিয়ান ন্যাশনাল সায়েন্স একাডেমির ফেলো যেখানে তাঁকে "উচ্চ-শক্তি পদার্থবিজ্ঞানে (এইচপি) উল্লেখযোগ্য অবদানকারী" ব'লে উল্লেখ করা হয়েছে। উদ্ধৃতিটিতে তাঁর গবেষণার আগ্রহের রূপরেখাকে তুলে ধরে এবং যোগ করে যে "দত্ত দেশে এইচইপির উন্নয়নে মুখ্য ভূমিকা পালন করেছেন এবং বেশ কয়েকটি সম্মেলনের আয়োজন করেছেন। তিনি কয়েকটি বই এবং কার্যাদিও সম্পাদনা করেছেন। যেমন পার্টিকাল ফেনোমোলজি ইন দি ৯০'স, হাইলাইটস অফ পার্টিকাল ফেনোমোলজি এবং সিপি ভায়োলেশন "।   ১৯৮৬-৮৮ সময়কালে দত্ত জার্মানির ডর্টমুন্ড বিশ্ববিদ্যালয় এর ইনস্টিটিউট ফর ফিজিক্স থেকে আলেকজান্ডার ভন হাম্বোল্ট ফেলোশিপ; এবং ১৯৯৪ সালে ডর্টমুন্ডে আর ২০০৭ সালে বন বিশ্ববিদ্যালয়ের ফেলো। ১৯৯১-৯৫ পর্যন্ত ইতালির ট্রাইস্টে ইন্টারন্যশনাল সেন্টার ফর থিয়োরিটিকাল ফিজিক্স-এ তাঁর অ্যসোসিয়েটশিপ ছিল এবং বেইজিংয়ের ইনস্টিটিউট অফ থিয়োরিটিকাল ফিজিক্স-এ অ্যসোসিয়েটশিপ ছিল ১৯৯৭-৯৯ সালে।    তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:বিশ্বভারতী বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতার বিজ্ঞানী বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:আলেকজান্ডার ফন হুম্বোল্ট ফেলোগণ বিষয়শ্রেণী:বাঙালি বিজ্ঞানী বিষয়শ্রেণী:বাঙালি পদার্থবিদ বিষয়শ্রেণী:২০শ শতাব্দীর ভারতীয় পদার্থবিজ্ঞানী বিষয়শ্রেণী:ভারতীয় জাতীয় বিজ্ঞান একাডেমীর সভ্য বিষয়শ্রেণী:ভারতীয় তাত্ত্বিক পদার্থবিদ
মোহাম্মদ মোজাম্মেল হক একজন বাংলাদেশী প্রকৌশলী ও শিক্ষাবিদ। তিনি চট্টগ্রাম প্রকৌশল ও প্রযুক্তি বিশ্ববিদ্যালয়ের (চুয়েট) প্রথম উপাচার্য ও চট্টগ্রামে অবস্থিত বেসরকারি বিশ্ববিদ্যালয়, সাউদার্ন ইউনিভার্সিটি বাংলাদেশের বর্তমান উপাচার্য।  জন্ম ও পরিবার তিনি চট্টগ্রামের রাঙ্গুনিয়ায় জন্মগ্রহণ করেন। তার স্ত্রী একজন চিকিৎসক। তাদের এক পুত্র সন্তান রয়েছে।  শিক্ষাজীবন মোজাম্মেল হক বাংলাদেশ প্রকৌশল বিশ্ববিদ্যালয় (বুয়েট) থেকে ১৯৬৯ সালে স্নাতক এবং ১৯৭৮ সালে স্নাতকোত্তর ডিগ্রি লাভ করেন।  কর্মজীবন হক ১৯৭৩ সালে তৎকালীন চট্টগ্রাম প্রকৌশল কলেজে (২০০৩ সালে চুয়েটে উন্নীত) যোগদানের মাধ্যমে শিক্ষকতা শুরু করেন।  কর্মজীবনে অধ্যাপনার পাশাপাশি তিনি চুয়েটের সিনেট সদস্য, ইঞ্জিনিয়ারিং ফ্যাকাল্টির ডিন, বিভাগীয় প্রধানসহ বিভিন্ন গুরুত্বপূর্ণ দায়িত্ব পালন করেন। আন্তর্জাতিক ইসলামী বিশ্ববিদ্যালয়, চট্টগ্রাম ও বিজিসি ট্রাস্ট বিশ্ববিদ্যালয় বাংলাদেশের সিন্ডিকেট সদস্য হিসেবে দায়িত্ব পালনের অভিজ্ঞতা রয়েছে তার। এছাড়া সাউদার্ন ইউনিভার্সিটিতে পুরকৌশল বিভাগ প্রতিষ্ঠা ও বিভাগটির উন্নয়নে তার অবদান রয়েছে।   মোহাম্মদ মোজাম্মেল হক চট্টগ্রাম প্রকৌশল ও প্রযুক্তি বিশ্ববিদ্যালয়ের প্রথম উপাচার্য হিসেবে দায়িত্ব পালন করেছেন। ২০২১ সালে তিনি পরবর্তী চার বছরের জন্য চট্টগ্রামে অবস্থিত বেসরকারি বিশ্ববিদ্যালয়, সাউদার্ন ইউনিভার্সিটি বাংলাদেশের উপাচার্য হিসেবে দায়িত্বভার গ্রহণ করেন। তবে দায়িত্ব গ্রহণের পর বিভিন্ন অনিয়মের অভিযোগে ২০ এপ্রিল ২০২৪ সালে ট্রাস্টি বোর্ড মোজাম্মেলকে অব্যাহতি প্রদান করে। আইন অনুযায়ী অব্যাহতি প্রদান না করায় এই আদেশ অবৈধ ছিল। অন্যদিকে উপাচার্য দাবি করেছিলেন যে বিশ্ববিদ্যালয়ে ঘটিত অনিয়মের প্রতিবাদ করায় তাকে অব্যাহতি দেওয়া হয়েছে। বাংলাদেশ বিশ্ববিদ্যালয় মঞ্জুরী কমিশনের কাছে জবাবদিহিতা এড়িয়ে যাওয়ার পাশাপাশি প্রাক্তন সরকারের সহযোগিতায় বিশ্ববিদ্যালয়ের কার্যক্রম ব্যাহত করার অভিযোগ তুলে বিশ্ববিদ্যালয় প্রশাসন একই বছরের ১৫ সেপ্টেম্বরে তাকে অবাঞ্ছিত ঘোষণা করে।মামলার ভয়ে সাউদার্ন বিশ্ববিদ্যালয়ের ভিসিকে বেআইনিভাবে অব্যাহতিঅব্যাহতি পাওয়া উপাচার্যকে সাউদার্ন ইউনিভার্সিটিতে অবাঞ্ছিত ঘোষণা  গবেষণাকর্ম প্রকৌশল ক্ষেত্রে তার গবেষণাকর্ম জাতীয় ও আন্তর্জাতিক পর্যায়ে ভূমিকা রেখেছে। তিনি প্রকৌশল বিষয়ক বহু সম্মেলনে অংশগ্রহণ করেছেন।  সদস্যপদ তিনি বাংলাদেশ আর্থকোয়েক সোসাইটি এবং আমেরিকান কনক্রিট ইনস্টিটিউটসহ বিভিন্ন পেশাজীবী সংগঠনের সদস্য।  তথ্যসূত্র  বিষয়শ্রেণী:চট্টগ্রাম জেলার ব্যক্তি বিষয়শ্রেণী:বাংলাদেশী প্রকৌশলী বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম প্রকৌশল ও প্রযুক্তি বিশ্ববিদ্যালয়ের প্রাক্তন শিক্ষক বিষয়শ্রেণী:চট্টগ্রাম প্রকৌশল ও প্রযুক্তি বিশ্ববিদ্যালয়ের উপাচার্য বিষয়শ্রেণী:সাউদার্ন ইউনিভার্সিটি বাংলাদেশের উপাচার্য